text: Togtankvogn afsporet: Giftig væske siver ud
  13 august 2017 kl. 17.05
  En togtankvogn er søndag eftermiddag blevet afsporet på Kolding Godsbanegård. Politi, Brandvæsen og miljøfolk er på stedet.
  Ifølge Sydøstjyllands Politi er et område omkring Jens Holms vej og Fynsvej afspærret. Der er rekvireret hjælp fra København for at få tankvognen på skinnerne igen.
  Ifølge politiet er væsken farlig, men situationen er under kontrol.
  Ifølge Kolding Kommune udgør udslippet ikke nogen fare for beboerne i området, da det blev hurtigt standset.
  Godsvognen indeholder en væske, allethrin, som kan udgøre en risiko for miljøet.
  Togtrafikken kører lige nu med nedsat fart i området.
  Myndighederne kan på nuværende tidspunkt ikke sige, hvor længe oprydningsarbejdet varer.
  